**Прилог 2**

**Информација о потребној техничкој документацији за примену мера енергетске санације и законској регулативи по којој се изводе радови енергетске санације на територији општине Мало Црниће**

За реализацију мера енергетске санације, уколико је овим прилогом предвиђено, потребно је у оквиру пријаве доставити понуду за израду техничке документације наведене у наставку:

**1) замена спољних прозора и врата и других транспарентних елемената термичког омотача**

Ова мера се реализује на основу члана 144. Закона о планирању и изградњи, радови за које није потребно прибавити акт надлежног органа – текуће одржавање. Није потребна израда техничке документације – прописано је чланом 2. тачка 1. Правилника о посебној врсти објеката и посебној врсти радова за које није потребно прибавити акт надлежног органа.

**2) постављања термичке изолације спољних зидова, подова на тлу и осталих делова термичког омотача према негрејаном простору**

Ова мера се реализује на основу одобрења за извођење радова по члану 145. Закона о планирању и изградњи – инвестиционо одржавање и енергетска санација, а радови се изводе према документацији која садржи: технички опис, попис радова и елаборат енергетске ефикасности пре и после енергетске санације.

**3) постављања термичке изолације испод кровног покривача или таванице**

Ова мера се реализује на основу одобрења за извођење радова по члану 145. Закона о планирању и изградњи – инвестиционо одржавање и енергетска санација, а радови се изводе према документацији која садржи: технички опис, попис радова и елаборат енергетске ефикасности пре и после енергетске санације.

**4) замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на\_гас**

Ова мера се реализује на основу члана 144. Закона о планирању и изградњи, радови за које није потребно прибавити акт надлежног органа – текуће одржавање. Није потребна израда техничке документације – прописано је чланом 2. тачка 1. Правилника о посебној врсти објеката и посебној врсти радова за које није потребно прибавити акт надлежног органа.

**5) замена постојећег грејача простора на чврсто гориво, течно гориво или електричну енергију (котао или пећ) ефикаснијим котлом на биомасу,**

Ова мера се реализује на основу члана 144. Закона о планирању и изградњи, радови за које није потребно прибавити акт надлежног органа – текуће одржавање. Није потребна израда техничке документације – прописано је чланом 2. тачка 1. Правилника о посебној врсти објеката и посебној врсти радова за које није потребно прибавити акт надлежног органа.

**6) уградња топлотних пумпи**

Ова мера се реализује на основу одобрења за извођење радова на основу члана 145. Закона о планирању и изградњи – инвестиционо одржавање и енергетска санација, а радови се изводе на основу идејног пројекта.

**7) замене постојеће или уградња нове цевне мреже, грејних тела и пратећег прибора.**

* **Уградња нове цевне мреже, грејних тела и пратећег прибора**

\* за извођење радова потребно је прибавити решење о одобрењу за извођење радова, а радови се изводе према Идејном пројекту.

* **Замена постојеће цевне мреже, грејних тела и пратећег прибора,** уколико је без

повећања капацитета за извођење радова није потребно прибављати акт надлежног органа и није потребна израда техничке документације.

**8) уградња соларних колектора у инсталацију за централну припрему потрошне топле воде**

Ова мера се реализује на основу члана 144. Закона о планирању и изградњи, радови за које није потребно прибавити акт надлежног органа – текуће одржавање. Није потребна израда техничке документације – прописано је чланом 2. тачка 1. Правилника о посебној врсти објеката и посебној врсти радова за које није потребно прибавити акт надлежног органа.

**9) уградња соларних панела и пратеће инсталације за производњу електричне енергије за сопствене потребе, уградње двосмерног мерног уређаја за мерење предате и примљене електричне енергије и израде неопходне техничке документације и извештаја извођача радова на уградњи соларних панела и пратеће инсталације за производњу електричне енергије који су у складу са законом неопходни приликом прикључења на дистрибутивни систем** – у складу са законом су неопходни приликом прикључења на дистрибутивни систем.